《和巨超不波亭望月之作》
清代·赵绍祖

夜月不波亭，空濛涵太清。水光连树影，云际走江声。

寺抱双峰迥，舟看一火横。赵州茶罢后，偏欲以诗鸣。

作者简介：（1752—1833）安徽泾县人，字绳伯，号琴士。廪生。道光元年举孝廉方正。修《安徽省志》，主讲池州秀山、太平翠螺两书院。长于考订。有《通鉴注商》、《新旧唐书互證》、《金石文正续钞》、《琴士诗文钞》等。